Publication: Magyar Közlöny
Issue: MK-2011-11 (Year: 2011, Number: 11)
Era: contemporary
Section: A Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/D. §-a szerint
Paragraph Index: 244

A Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/D. §-a szerint az országos népi kezdeményezés arra irányul, hogy az Országgyûlés a hatáskörébe tartozó kérdést tûzze napirendjére. A beadványozó által feltett kezdeményezés azonban konkrét jogszabályi rendelkezések megváltoztatására irányul, nem napirendre tûzésre. Így a kezdeményezés megfogalmazása a választópolgár számára azt a téves látszatot kelti, mintha az aláírásgyûjtés alkalmával népszavazási kezdeményezést támogatna. Az Országos Választási Bizottság megállapítja továbbá, hogy a népi kezdeményezés tárgyát képezõ kérdés nem egyértelmû továbbá azért sem, mert nem állapítható meg, hogy beadványozó mit ért a „bedõlése” kifejezés alatt. Ezáltal a kezdeményezés sem a választópolgár sem a jogalkotó számára nem egyértelmû, hiszen a kérdés megfogalmazásából nem derül ki, hogy az ingatlanfedezetû banki hitelekkel kapcsolatos milyen esemény bekövetkezésének esetére vonatkozik a kezdeményezés. Nem egyértelmû továbbá az sem, hogy beadványozó mit ért „gazdasági válság” kifejezés alatt, a kérdés megfogalmazásából ugyanis nem állapítható meg, hogy pontosan mely esetekben kerülne elengedésre a fedezetül szolgáló ingatlan elárverezését követõen az esetleg fennmaradó tartozás. Ezáltal a kezdeményezés nem egyértelmû sem a jogalkotó, sem a választópolgár számára. Mivel a kezdeményezés nem felel meg az Nsztv. 17. §-ában foglalt követelményeknek ugyanezen jogszabály

Source: https://magyarkozlony.hu/hivatalos-lapok/246f5025dc87d7e133b63f72db029fbf73cacd45/dokumentumok/f9436913a9cc1cae5dd1e295e990106b6786dc55/letoltes